text: Villa udbrændt i Højer
  20 december 2010 kl. 19.06
  En villa på Toldgade i Højer er ubrændt. En familie med to voksne og fem børn skal genhuses.
  Det var familiens 10-årige dreng, der omkring klokken 14.30 opdagede branden.
  Branden startede i underetagen, men bredte sig hurtigt til husets første etage, inden brandvæsnet fik kontrol over flammerne. 
  - Vi ved ikke med sikkerhed, hvordan branden er opstået, men formentligt skyldes branden noget tøj, der var lagt til tørre på en el-radiator, siger vagtchefen hos Syd- og Sønderjyllands Politi, Erik Lindholdt. 
  
  Genhuses inden jul
  Familiens forsikringsselskab skal nu igang med at genhuse familien - og det skal naturligvis ske inden jul. 
  - Det var en rystet familie, vi mødte. Det er jo det værst mulig tidspunkt lige inden jul, siger vagtchefen hos Syd- og Sønderjyllands Politi, Erik Lindholdt. 
  Familiens kat og fugl indebrændte.
  
  Travl aften for brandvæsnet
  Først på aftenen måtte brandvæsnet rykke ud til endnu en villabrand. Denne gang til en ubeboet villa i Bedsted.
  